# Trofeu Joan Antoni Samaranch

El Trofeu Joan Antoni Samaranch va ser una competició catalana de basquetbol organitzada per la Federació Catalana de Basquetbol (FCBQ) creada la temporada 1953-54 amb el nom de Lliga Barcelona en pista, nom que va dur durant les quatre primeres edicions. La copa, de plata, va ser donada des de la primera edició per Joan Antoni Samaranch, motiu pel qual va acabant rebent el seu nom.
Va suposar la desaparició d'altres dues competicions oficials dins el calendari de competicions catalanes: la Copa Orgaz i la Copa Hernán. Se celebrava les nits de dijous a la Sala Price de Barcelona, i comptava amb categories sènior i júnior. El trofeig s'adjudicava a l'equip que primer el guanyés tres vegades seguides o cinc d'alternes, i el Joventut el va guanyar per cinquena vegada el 1960 després de derrotar a la final a l'Aismalíbar. A partir de 1961 se l'anomenà II Trofeig Samaranch.
La desaparició del Campionat de Catalunya de primera categoria l'any 1957 va fer que derivés en una nova denominació. Des del 1960 fou conegut també com a Lliga catalana i la FCBQ el va considerar com a Campionat de Catalunya per als equips professionals. La darrera edició va ser la de la temporada 1968-69. Es dona la circumstància que el primer i l'últim guanyador va ser el mateix club: el Joventut de Badalona. De les 14 edicions que es van disputar, 10 les va guanyar l'equip badaloní. També el guanyaren el CB Aismalíbar, el CB Orillo Verde, el FC Barcelona, la Salle Josepets, el RCD Espanyol i el CE Laietà. Es considera la predecessora de l'actual Lliga catalana de bàsquet.
En un partit d'aquesta competició, l'any 1964, el CE Laietà va disputar el seu darrer partit a les instal·lacions del carrer Viladomat, guanyant el CC Gràcia per 70 a 33 i aconseguint el passe a la següent ronda.

## Llista de finals

I Trofeig Samaranch :
| Temporada | Campió | Finalista | Resultat |
| 1953-54 | Joventut de Badalona | RCD Espanyol | 69-49 |
| 1954-55 | Joventut de Badalona | RCD Espanyol | 68-59 |
| 1955-56 | RCD Espanyol | Joventut de Badalona | 69-49 |
| 1956-57 | Joventut de Badalona | CF Barcelona | 55-46 |
| 1957-58 | Joventut de Badalona | RCD Espanyol | 43-41 |
| 1958-59 | CB Aismalíbar | Orillo Verde | 70-60 |
| 1959-60 | Joventut de Badalona | CB Aismalíbar | 52-49 |
| II Trofeig Samaranch ||||
| 1960-61 | Orillo Verde | Joventut de Badalona | 55-54 |
| 1961-62 | Joventut de Badalona | RCD Espanyol | 66-59 |
| 1962-63 | CB Aismalíbar | Picadero JC | 65-53 |
| 1963-64 | CB Aismalíbar | Picadero JC | 68-63 |
| 1964-65 | Joventut de Badalona | Picadero JC | 74-70 |
| 1965-66 | Joventut de Badalona | Picadero JC | 76-62 |
| 1966-67 | | | |
| 1967-68 | | | |
| 1968-69 | Joventut de Badalona | CD Mataró | 92-55 |

## Notes

* ↑ Resultat del darrer partit de lliga; campió l'Aismalíbar per punts.
* ↑ Trofeu adjudicat en propietat al Joventut.

## Referències

* ↑ «Torneo de Liga en el Price» (en castellà). Mundo Deportivo, 17-10-1953, p. 4 [Consulta: 5 octubre 2020].
* ↑ «Mañana en Price, finales de la Liga» (en castellà). El Mundo Deportivo, 07-04-1954, p. 4 [Consulta: 10 octubre 2020].
* ↑ Conde i Ramos, 1992, p. 57.
* ↑ Espín, Manuel «1960: El «I Trofeo Samaranch» fue para la «Penya»». El Mundo Deportivo, 23-04-1982 [Consulta: 26 gener 2025].
* 1 2 Lleal, Vicente «El Juventud, campeón de Cataluña». verd i negre, 4, 4-1965, pàg. 6-7 [Consulta: 29 gener 2023].
* ↑ «Liga catalana - II Trofeo "Samaranch"». UE Montgat, 6-1960 [Consulta: 24 febrer 2025].
* ↑ Espín, M. «Mañana se inicia el II Trofeo Samaranch». El Mundo Deportivo, 07-09-1968 [Consulta: 8 març 2024].
* ↑ Conde i Ramos, 1992, p. 92-93.
* ↑ «Trofeu Joan Antoni Samaranch». Enciclopèdia de l'esport català. Barcelona: Grup Enciclopèdia Catalana.
* ↑ Espin, M. «Campeonato de Cataluña». Mundo Deportivo, 20-09-1964 [Consulta: 13 març 2023].
* ↑ E., M. «Amplia victoria del Layetano sobre el C. C. Gracia». Mundo Deportivo, 21-09-1964 [Consulta: 13 març 2023].
* ↑ «El Juventud campeón de la Liga de Barcelona». Revista de Badalona, 23-04-1955 [Consulta: 12 abril 2022].
* ↑ Espiga «El trofeo Juan Antonio Samaranch fue ganado por el Club Juventud». Revista de Badalona, 22-12-1956 [Consulta: 16 abril 2022].
* ↑ «El Juventud ganó al Español, anoche en Molins de Rey, en la final del Trofeo Samaranch». Mundo Deportivo, 10-06-1962 [Consulta: 8 juliol 2021].
* ↑ Espín, Manuel «Para el Aismalibar el Trofeo Samaranch» (en castellà). El Mundo Deportivo, 15-05-1963 [Consulta: 8 octubre 2021].
* ↑ E., M. «Para el Aismalíbar el Trofeo Samaranch». Mundo Deportivo, 15-04-1964 [Consulta: 27 febrer 2023].
* ↑ «Final del «Trofeo Samaranch» de baloncesto». El Mundo Deportivo, 25-06-1969 [Consulta: 15 abril 2024].

## Bibliografia

* Conde, Justo; Ramos, José Ramón. Joventut Badalona : la quinta essència del bàsquet : sis dècades d'exemplar història d'un "gran" d'Europa. Badalona: Club Joventut Badalona, 1992.